T20I-wêreldbeker 2026

Hierdie artikel handel oor die manskriekettoernooi. Vir die artikel oor die vrouekriekettoernooi, sien T20I-vrouewêreldbeker 2026.

Die T20I-wêreldbeker 2026 (Engels: 2026 ICC Men’s T20 World Cup; Hindi: 2026 पुरुष टी20 विश्व कप; Singalees: 2026 වි20 ක්‍රිකට් ලෝක කුසලානය; Tamil: 2026 ஐசிசி ஆண்கள் இருபது20 உலகக்கிண்ணம்) word van 7 Februarie tot 8 Maart 2026 in Indië en Sri Lanka beslis.  Dit is die tiende T20I-wêreldbekertoernooi in T20I-krieket wat deur die Internasionale Krieketraad (IKR) aangebied word en die tweede in beide Indië en Sri Lanka. Indië het voorheen die T20I-wêreldbeker 2016 aangebied, terwyl Sri Lanka die 2012-toernooi gehuisves het. Die medegasheer Indië is ook die verdedigende wêreldkampioen nadat hulle die T20I-wêreldbeker 2024 gewen het. 

duimnael|links|upright|Die T20I-wêreldbekertrofee waarom meegeding word
Die toernooi se formaat van 2024 bly onveranderd en 20 krieketspanne neem aan die T20I-wêreldbeker 2026 deel: Die twee gashere (Indië en Sri Lanka), die ná Indië sewe beste spanne van die vorige toernooi (Afghanistan, Australië, Bangladesj, Engeland, Suid-Afrika, die Verenigde State en Wes-Indië), saam met die drie naasbeste spanne op die T20I-ranglys soos op 30 Junie 2024 (Ierland, Nieu-Seeland en Pakistan) en die wenners van die kontinentale kwalifiseringstoernooie.  In Junie 2025 het Kanada die Amerikaanse plek bepreek en een maand later het Italië en Nederland as Europese kwalifiseerders gevolg. Aan die begin van Oktober het die Afrikaspanne Namibië en Zimbabwe asook twee weke later Nepal, Oman en die Verenigde Arabiese Emirate in die gesamentlike Asië-Stille-Oseaan-kwalifisering gekwalifiseer. Nadat die Asiatiese en Oos-Asië-Oseanië-kwalifiserings in die Asië-Stille-Oseaan-kwalifisering saamgevoeg is en al drie die plekke deur Asiatiese spanne bespreek is, sou vir die eerste keer agt spanne uit Asië aan ’n internationale kriekettoernooi deelgeneem het. Italië het vir die eerste keer vir ’n internasionale kriekettoernooi gekwalifiseer en die altesaam vyfde span van Europa geword wat vir ’n IKR-toernooi kon kwalifiseer. In Januarie 2026, slegs een maand voor toernooibegin, het Bangladesj aangekondig dat hulle sou weier om in Indië te speel, waarna hulle met die naasbeste span op die T20I-ranglys, Skotland, vervang is. Gevolglik het vir die eerste keer vyf Europese spanne aan ’n internationale kriekettoernooi deelgeneem, terwyl dit ook die eerste T20I-wêreldbekertoernooi is waaraan Bangladesj nie deelgeneem het nie. Bangladesj was ook die enigste volle lid wat nie aan die T20I-wêreldbeker 2026 deelgeneem het nie.

Tydens die T20I-wêreldbeker 2026 word 55 wedstryde gespeel, waaronder 40 tydens die eerste rondte, twaalf in die Super Agt en drie in die uitklopfase, insluitende die eindstryd. Die spanne is in vier groepe van vyf elk verdeel, waarvan elke span een keer teen al die ander spanne in die groep gespeel het. Die twee beste spanne van elke groep het hierna vir die Super Agt gekwalifiseer, waarvandaan die vier beste spanne vir die halfeindrondte kwalifiseer en die wenners mekaar in die eindstryd ontmoet. Elke wedstryd bestaan uit 20 boulbeurte per span. Die agt beste spanne van die T20I-wêreldbeker 2026 kwalifiseer saam met die twee gashere van die 2028-toernooi regstreeks vir die volgende T20I-wêreldbeker 2028 in Australië en Nieu-Seeland.

 Toewysing 
Die T20I-wêreldbeker 2026 is deur die Internasionale Krieketraad in November 2021 aan Indië en Sri Lanka toegewys.  Sri Lanka het voorheen die 2012-toernooi gehuisves, terwyl Indië die 2016-toernooi aangebied het.  Dit is egter die eerste keer wat albei lande saam as medegashere van ’n T20I-wêreldbekertoernooi optree.  Oorspronklik wou Sri Lanka die T20I-wêreldbeker 2026 op sy eie aanbied, maar weens die gebrek aan geskikte stadions het die Internasionale Krieketraad die toernooi aan beide Indië en Sri Lanka toegewys.  Saam met die Vrouekrieketwêreldbeker 2025 is dit een van twee vername internasionale kriekettoernooie wat binne ses maande in beide Indië en Sri Lanka beslis word.

Op 19 Desember 2024, ná ’n ooreenkoms tussen die Raad vir Beheer van Krieket in Indië en die Pakistanse Krieketraad het die Internasionale Krieketraad ’n hersiening uitgereik oor die toernooie wat deur Indië en Pakistan aangebied word, waarvolgens albei nasionale spanne se wedstryde in mekaar se lande tussen 2024 en 2027 op neutrale plekke gehuisves word. Vervolgens speel Pakistan sy wedstryde tydens die T20I-wêreldbeker 2026 in Sri Lanka. 

 Deelnemers 
 Kwalifisering 
Aan die T20I-wêreldbeker 2026 neem 20 spanne deel.  Die twee gashere Indië en Sri Lanka, die ná Indië sewe beste spanne van die vorige T20I-wêreldbeker 2024 (Afghanistan, Australië, Bangladesj, Engeland, Suid-Afrika, die Verenigde State en Wes-Indië) en die drie naasbeste spanne op die T20I-ranglys soos op 30 Junie 2024 (Ierland, Nieu-Seeland en Pakistan) het regstreeks vir die T20I-wêreldbeker 2026 gekwalifiseer. Die oorblywende agt plekke is tydens plaaslike kwalifiseringstoernooie bespreek, met aanvanklik twee spanne elk uit Afrika, Asië en Europa, saam met een span elk uit die Amerikas en die Oos-Asië-Oseanië-streek.  Op 22 Julie 2024 het die Internasionale Krieketraad egter aangekondig dat die Asiatiese en Oos-Asië-Oseanië-plekke saamgevoeg en een gesamentlike kwalifisering om drie plekke beslis word. 

In Junie 2025 het Kanada die Amerikaanse kwalifisering gewen en sodoende vir sy tweede agtereenvolgende T20I-wêreldbekertoernooi gekwalifiseer.  Een maand later het Italië en Nederland die twee Europese kwalifiserende spanne geword, nadat hulle dié streek se kwalifisering in Julie 2025 onderskeidelik in die eerste en tweede plek afgesluit het. Vir Nederland was dit die sewende toernooideelname, terwyl Italië aan sy eerste internasionale kriekettoernooi ooit deelgeneem het; hulle het in die kwalifisering die meermalige deelnemer Skotland uitgeskakel.  Daarbenewens het Italië ná die volle lede Engeland en Ierland, asook die assosiaatlede Nederland en Skotland die vyfde Europese land geword wat vir ’n wêreldbekertoernooi kon kwalifiseer. Aan die begin van Oktober 2025 het Namibië en Zimbabwe die twee Afrikaplekke bespreek.  Namibië het vir sy vierde agtereenvolgende toernooi gekwalifiseer, terwyl dit Zimbabwe se sewende toernooideelname is. Daarbenewens is dit ná die 2022-toernooi die tweede T20I-wêreldbekertoernooi waaraan dié twee Suider-Afrikaanse spanne saam deelneem. Twee weke later het Nepal, Oman en die Verenigde Arabiese Emirate die Asië-Stille-Oseaan-kwalifisering beklink.  Die twee Arabiese buurlande Oman en die Verenigde Arabiese Emirate het vir die eerste keer by dieselfde T20I-wêreldbekertoernooi verskyn. Gevolglik sou agt Asiatiese spanne aan die T20I-wêreldbeker 2026 deelgeneem het, een meer as tydens die vorige T20I-wêreldbeker 2024. Nadat Bangladesj op 24 Januarie 2026 met Skotland vervang is, het vyf Europese spanne aan die T20I-wêreldbeker 2026 deelgeneem, ook ’n nuwe rekord.

 Onttrekking van Bangladesj 
Op 3 Januarie 2026, ná die BCCI se besluit om die Bengaalse krieketspeler Mustafizur Rahman van die Indiese Premierliga 2026 uit te sluit, het die Bengaalse Krieketraad (BCB) die Internasionale Krieketraad (IKR) versoek om hulle wedstryde uit Indië te skuif  en na die “veiligheid en welstand” van hulle spelers verwys.   Op 6 Januarie het ESPNcricinfo berig dat die Internasionale Krieketraad die BCB se aansoek verwerp het en dat Bangladesj punte sou verbeur indien hulle weier om te speel.  Die volgende dag het die BCB egter hierdie bewerings ontken en aangevoer dat die “IKR sy bereidwilligheid te kenne gegee het om met die BCB nou saam te werk om [ons] bekommernisse aan te spreek”. 

Op 11 Januarie het die Pakistanse Krieketraad (PCB) aangebied om Bangladesj se wedstryde in Pakistan te huisves indien plekke in Sri Lanka nie beskikbaar sou wees nie.  Die volgende dag het die krieketverenigings van beide Tamil Nadu en Kerala aangedui dat Bangladesj sy wedstryde op die M. A. Chidambaram-stadion en Greenfield Internasionale Stadion kon speel pleks van Eden Gardens en Wankhedestadion, waar hulle oorspronklik sou gespeel het.  Op 12 Januarie het die IKR Bangladesj se sekuriteitsassessering geweier en aangevoer, dat “daar geen algehele bedreiging vir die [span]” was nie en “lae tot matige risiko’s [vir die span] in sommige plekke en lae tot nul in ander” was.  Die volgende dag het die BCB sy aansoek herhaal om Bangladesj se wedstryde uit Indië te skuif en veiligheidskwessies aangevoer. 

Op 17 Januarie het die BCB versoek om hul groep met Ierland, wat hul wedstryde in Sri Lanka sal speel, om te ruil, maar dit is ondanks die PCB se ondersteuning vir dié skuif deur die IKR verwerp.  Daarna is berig dat, indien BCB sou besluit om vir die toernooi nie na Indië te reis nie, hulle vir die toernooi met die naasbeste span op die T20I-ranglys vervang sou word (destyds Skotland). Op 21 Januarie sou die finale besluit gemaak word.  Ná ’n IKR-raadsvergadering op 21 Januarie  is aangekondig dat die sperdatum met een dag verleng sou word.   Die volgende dag het Bangladesj sy weiering om in Indië te speel herhaal.  Gevolglik het die IKR op 24 Januarie Bangladesj amptelik met Skotland vervang, aangesien die Skotte die naasbeste span op die T20I-ranglys was.   Aansluitend het die BCB die IKR van “dubbele standaarde” beskuldig en na Indië se weiering om tydens die Kampioenetrofee 2025 in Pakistan te speel verwys.  In ’n persberig wat op 9 Februarie uitgereik is, het die IKR verklaar dat die BCB in verband met sy onttrekking geen finansiële, sport- of administratiewe boete opgelê sal word nie. Verder is bevestig dat die BCB die reg het om appèl aan te teken kragtens die IKR-regulasies en dat voor 2031 ’n toernooi aan Bangladesj toegewys sal word. 

Op 1 Februarie 2026 het die Pakistanse regering die nasionale span toegelaat om wél aan die toernooi deel te neem, maar hulle aangewys om nie in die vir 15 Februarie in Colombo geskeduleerde wedstryd teen Indië te speel nie. Hoewel die IKR nie amptelik van dié besluit in kennis gestel is nie, is dit volgens berigte geneem in protes teen die IKR se weiering om Bangladesj se wedstryde uit Indië te skuif, ’n versoek wat veral deur Pakistan ondersteun is.   Die IKR het die PCB gewaarsku oor moontlike sanksies vir ’n potensiële boikot van die wedstryd teen Indië.  Die IKR het later met beide die BCB en die PCB vergader om ’n oplossing in die saak te vind. Die IKR het later verklaar dat hy in ’n konstruktiewe dialoog met belanghebbendes betrokke was en herhaal dat sy benadering tot deelnamekwessies gelei is deur neutraliteit en fasilitering eerder as deur strafmaatreëls. Gevolglik het die Pakistanse regering op 9 Februarie die nasionale span aangewys om in die wedstryd teen Indië te speel. 

 Kwalifiserende spanne 
duimnael|400px|Uitslag van die T20I-wêreldbeker 2026-kwalifisering; altesaam 87 lande het deelgeneem.
SpanKwalifiseringmetodeVerskynings by eindstrydeLaaste verskyningVorige beste prestasieGasheerTiende2024Kampioen (2007, 2024)Tiende2024Kampioen (2014)RegstreeksAgtste2024Halfeindrondte (2024)Tiende2024Kampioen (2021)Op 24 Januarie 2026 is Bangladesj met Skotland vervang.Tiende2024Tweede rondte (2007, 2014, 2016, 2021, 2022, 2024)Tiende2024Kampioen (2010, 2022)Tiende2024Naaswenner (2024)Tiende2024Kampioen (2012, 2016)Tweede2024Super Agt (2024)T20I-ranglys op30 Junie 2024Negende2024Tweede rondte (2009, 2022)Tiende2024Naaswenner (2021)Tiende2024Kampioen (2009)AmerikakwalifiseringTweede2024Eerste rondte (2024)Europese kwalifiseringEerste –DebuutSewende2024Tweede rondte (2014, 2022)AfrikakwalifiseringVierde2024Super Twaalf (2021)Sewende2022Super Twaalf (2022)Asië-Stille-Oseaan-kwalifiseringDerde2024Eerste rondte (2014, 2024)Vierde2024Eerste rondte (2016, 2021, 2024)Derde2022Eerste rondte (2014, 2022)PlaasvervangerSewende2024Super Twaalf (2021)

 Stadions 
Op 6 November 2025 het die Internasionale Krieketraad die stadions vir die T20I-wêreldbeker 2026 aangekondig: vyf in Indië en drie in Sri Lanka. 

 Ahmedabad Chennai Delhi Kolkata Narendra Modi-stadion M. A. Chidambaram-stadion Feroz Shah Kotla Ground Eden Gardens     Kapasiteit: 132 000 Kapasiteit: 39 000 Kapasiteit: 55 000 Kapasiteit: 68 000 200px 200px 200px 200px  MumbaiColombo Pallekele Wankhedestadion R. Premadasa-stadion Singalese Sportklub Pallekele Krieketstadion     Kapasiteit: 33 108 Kapasiteit: 35 000 Kapasiteit: 10 000 Kapasiteit: 35 000 200px 200px 200px 200px

 Formaat 
Die T20I-wêreldbeker 2026 word oor 30 dae tussen 20 verskillende spanne oor 55 wedstryde beslis. Dit het op 7 Februarie 2026 op die Singalese Sportklub-krieketveld, Colombo, met die openigswedstryd tussen Nederland en Pakistan begin. Die toernooi eindig op die Narendra Modi-stadion in Ahmedabad op 8 Maart met die eindstryd, waartydens die wenner die T20I-wêreldbekertrofee inpalm. Dieselfde formaat is voorheen tydens die T20I-wêreldbeker 2024 gebruik.

 Kalender 
Die volgende tabel dui die T20I-wêreldbeker 2026 se daaglikse program aan. ’n Rooi blokkie dui op beide die openings- en sluitingseremonie, ’n pers blokkie op wedstryde tydens die eerste rondte, ’n siaan blokkie op die Super Agt, ’n groen blokkie op wedstryde tydens die uitklopfase en ’n geel blokkie op die eindstryd.

+ Aantal daaglikse wedstryde tydens die toernooiEerste rondteFebruarieSa7So8Ma9Di10Wo11Do12Vr13Sa14So15Ma16Di17Wo18Do19Vr20Seremonies
| bgcolor=#d6325b|
|
|
|
|
|
|
|
|
|
|
|
|
|Groep A
| bgcolor=#c364f3| 2
|
|
| bgcolor=#c364f3| 2
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 2
|
|
| bgcolor=#c364f3| 2
|
|Groep B
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1Groep C
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
|Groep D
|
| bgcolor=#c364f3| 1
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|Super AgtFebruarie/MaartSa21So22Ma23Di24Wo25Do26Vr27Sa28So1Groep 1
|
| bgcolor=#7DF9FF| 1
| bgcolor=#7DF9FF| 1
|
|
| bgcolor=#7DF9FF| 2
|
|
| bgcolor=#7DF9FF| 2Groep 2
| bgcolor=#7DF9FF| 1
| bgcolor=#7DF9FF| 1
|
| bgcolor=#7DF9FF| 1
| bgcolor=#7DF9FF| 1
|
| bgcolor=#7DF9FF| 1
| bgcolor=#7DF9FF| 1
|UitklopfaseMaartMa2Di3Wo4Do5Vr6Sa7So8Seremonies
|
|
|
|
|
|
| bgcolor=#d6325b|Uitklopfase
|
| bgcolor=#00cc33| 1
|
| bgcolor=#00cc33| 1
|
|
| bgcolor=#ffcc00| 1Verklaring     

 Eerste rondte en Super Agt 
Die T20I-wêreldbeker 2026 word deur 20 nasionale krieketspanne beslis. Die spanne is in vier groepe van vyf spanne elk verdeel. Elke span het een wedstryd teen elk van die ander spanne in dieselfde groep gespeel, dus het elke span vier wedstryde in die eerste rondte gespeel. Twee punte is vir ’n oorwinning toegeken, een vir ’n onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo, dan boultempo en dan die uitslag van die direkte ontmoeting gerangskik. Die twee beste spanne van elke groep het na die Super Agt deurgedring. 

In die geval van ’n gelykop (d.w.s. as albei spanne die gelyke aantal lopies aan die einde van hul onderskeidelike kolfbeurt aangeteken het), is die wedstryd deur ’n Superboulbeurt beslis. Dit is van toepassing in alle fases van die toernooi.

Die Super Agt word deur agt spanne in twee groepe van vier spanne elk beslis, waartydens elke span een wedstryd teen elk van die ander spanne in dieselfde groep speel, dus speel elke span drie wedstryde in die Super Agt. Die kwalifisering is gegrond op dieselfde kriterias as in die eerste rondte.

 Uitklopfase 
Van die begin van dié fase af neem die toernooi ’n uitklopformaat aan wat uit drie wedstryde bestaan: twee halfeindstryde en die eindstryd.  Die wenner en naaswenner van elk van die Super Agt-groepe dring na die uitklopfase deur. Die groepwenner van albei groepe speel teen die naaswenner van die ander groep in die halfeindstryde. Elke wedstryd in die uitklopstadium moet met ’n oorwinning vir een van die spanne eindig. As daar ná albei kolfbeurte ’n gelykopuitslag is, word die wenner deur ’n Superboulbeurt bepaal.

 2026-effek op 2028-kwalifisering 
Die agt beste spanne van die 2026-toernooi (saam met die 2028-gashere Australië en Nieu-Seeland) kwalifiseer regstreeks vir die volgende T20I-wêreldbeker 2028. Hulle is Engeland, Indië, Nieu-Seeland, Pakistan, Sri Lanka, Suid-Afrika, Wes-Indië en Zimbabwe. 

 Betrokkenes 
 Skeidsregters en wedstrydbeamptes 
’n Paneel van 24 skeidsregters en ses wedstrydbeamptes word vir die toernooi gebruik. 

 Skeidsregters 
  Donovan Koch (Australië)
  Sam Nogajski (Australië)
  Paul Reiffel (Australië)
  Rod Tucker (Australië)
  Sharfuddoula (Bangladesj)
  Gazi Sohel (Bangladesj)
  Richard Illingworth (Engeland)
  Richard Kettleborough (Engeland)
  Alex Wharf (Engeland)
  Roland Black (Ierland)
  Jayaraman Madanagopal (Indië)
  Nitin Menon (Indië)  K. N. Ananthapadmanabhan (Indië)
  Chris Brown (Nieu-Seeland)
  Chris Gaffaney (Nieu-Seeland)
  Wayne Knights (Nieu-Seeland)
  Ahsan Raza (Pakistan)
  Asif Yaqoob (Pakistan)
  Kumar Dharmasena (Sri Lanka)
  Raveendra Wimalasiri (Sri Lanka)
  Adrian Holdstock (Suid-Afrika)
  Allahudien Paleker (Suid-Afrika)
  Leslie Reifer (Wes-Indië)
  Langton Rusere (Zimbabwe)

 Wedstrydbeamptes 
  Dave Gilbert (Australië)
  Javagal Srinath (Indië)
  Dean Cosker (Engeland)  Ranjan Madugalle (Sri Lanka)
  Richie Richardson (Wes-Indië)
  Andy Pycroft (Zimbabwe)

 Spanne 
Elke land kon 15 spelers vir die toernooi kies. Die spanne moes teen 8 Januarie 2026 aan die Internasionale Krieketraad voorgelê word. Enige latere verandering het die goedkeuring deur die IKR vereis. Tot 31 Januarie 2026 kon plaasvervangers opgeroep word. 

 Wedstryde 
Kwalifiseer vir die Super Agt én regstreeks vir die T20I-wêreldbeker 2028.Uit die toernooi geskakel én loop regstreekse kwalifisering vir die T20I-wêreldbeker 2028 mis.
Die wedstryde is in drie fases opgedeel, naamlik die eerste rondte, die Super Agt en die uitklopfase. Die groepe is op 25 November 2025 bekend gemaak.  Op 24 Januarie 2026 is Bangladesj met Skotland vervang. 

 Eerste rondte 
20 spanne het aan die eerste rondte deelgeneem. Die twee beste spanne in elke groep het na die Super Agt deurgedring en saam met die medegashere Australië en Nieu-Seeland regstreeks vir die volgende T20I-wêreldbeker 2028 gekwalifiseer.

 Groep A 
Span4400+2.50084310+0.97664220+0.78844130—1.21724040—3.1080

 Groep B 
Span4301+1.50674310+1.74164221+1.52344121+0.15034040—4.8450

 Groep C 
Span4400+1.87484310+0.20164130+0.18424130—1.02024130—1.3492

 Groep D 
Span4400+1.94384310+1.22764220+0.88944130—1.36424040—2.4260

 Super Agt 
Kwalifiseer vir die uitklopfase.Uit die toernooi geskakel.
Agt spanne neem aan die Super Agt deel. Die twee beste spanne in elke groep dring na die uitklopfase deur.

 Groep 1 
Span2200+2.89042110+1.79122110—0.10022020—4.4750

 Groep 2 
Span3300+1.09663111+1.39033111–0.12333030—1.9500

 Uitklopfase 
Die uitklopfase bestaan uit twee halfeindstryde, waarvan die twee wenners mekaar op die Narendra Modi-stadion in Ahmedabad ontmoet. Indien Pakistan vir die halfeindstryd en die eindstryd sou gekwalifiseer het, sou hulle in die eerste halfeindstryd gespeel het, wat soos die eindstryd – soos deur die Internasionale Krieketraad bepaal – op die R. Premadasa-stadion in Colombo beslis sou word. 

 Halfeindrondte 

 Eindstryd 

T20I-wêreldkampioen 2026Eindstrydwenner

 Sien ook 

 T20I-vrouewêreldbeker 2026

 Notas 

 Verwysings 

 Eksterne skakels 

  Amptelike webwerf
  T20I-wêreldbeker 2026 op ESPNcricinfo

Kategorie:Geskiedenis van Indië
Kategorie:Geskiedenis van Sri Lanka
Kategorie:Krieketkompetisies in Indië
Kategorie:Krieketkompetisies in Sri Lanka
2026
Kategorie:Sport in 2026